Gjendja e të drejtave të njeriut në botë gjatë vitit 2009
Më 10 dhjetor Kombet e Bashkuara shënojnë Ditën Ndërkombëtare për të Drejtat e Njeriut.
Tom Malinouski, ekspert i politikave të jashtme dhe aktivist në organizatën Human Rights Watch në Uashington, është i ndërgjegjshëm për aftësitë e njeriut për trajtime mizore dhe për keqpërdorim të forcës. Ai veçon si shembull shkeljet e vazhdueshme të të drejtave të njeriut në rajonin e Darfurit në Sudan. Pastrimet etnike nga militantë arab dhe qeveria sudaneze kanë shënuar rënie që prej pikës më të lartë në fillim të kësaj dekade, por dhuna e fuqishme dhe sporadike ka vazhduar atje në 2009. Por ka pasur përparime në lehtësimin e kësaj krize. Zoti Malinouski nënvizon se ndërsa Kina vazhdon të bëhet një ndër vendet më të fuqishme të botës, udhëheqësit e saj po përballen me përgjegjësi si asnjëherë me parë. Ky vit ishte i mirë dhe i keq për aktivistët e demokracisë. Zoti Malinouski nënvizon represionin e vazhdueshëm në Kubë, Birmani dhe Korenë e Veriut. 2009-a po ashtu shënoi fillimin e një lëvizjeje masive të opozitës në Iran e cila deklaroi se kishte fituar zgjedhjet presidenciale të qershorit. Por, zoti Malinouski nënvizon se autoritet qeveritare deklaruan presidentin e tanishëm Mahmud Ahmadinexhad si fitues të zgjedhjeve. Në Afganistan, aktivistët thonë se të drejtat e grave janë përmirësuar që nga viti 2001 kur Shtetet e Bashkuara dhe aleatët e saj larguan me forcë qeverinë pushtuese të udhëhequr nga Talebani. Por zoti Malinouski thekson se gratë afgane vazhdojnë të përballen me shumë sfida rreth të drejtave dhe lirive të tyre: Sipas Zhan Filip Shasi nga organizata ndërkombëtare për imigrantë me bazë në Gjenevë, vazhdimi i krizës ekonomike globale të 2009 ka shkaktuar vështirësi më të mëdha tek vendet në zhvillim pasi shumë njerëz atje edhe para kësaj krize përballeshin me kushte shumë të vështira ekonomike. Zoti Shasi nënvizon mundësitë më të vogla për imigrantët ligjor nga Afrika veriore për në Spanjë për punë shtëpiake dhe pasi papunësia ishte e madhe në Evropë në vitet e fundit, imigrantët ishin shumë më pak të mirëpritur. Gratë dhe fëmijët kanë qenë të ndjeshëm ndaj shfrytëzimit seksual dhe skllavërisë dhe trafikimit. Zoti Shasi thotë se edhe të drejtat e njeriut të imigrantëve meshkuj brenda Afrikës kanë qenë në rrezik më të madh në 2009-ën. Megjithë vazhdimin e abuzimeve, Tom Malinouski nga organizata Human Rights Watch, beson se zbatimi i të drejtave të njeriut ka shënuar një rritje në të gjithë botën. Pavarësisht nga shpresat se situata e të drejtave të njeriut do të përmirësohet në 2010-ën, Tom Malinouski dhe aktivistë të tjerë thonë se ata do të vazhdojnë të luftojnë për një botë ku çdo njeri gëzon siguri, liri dhe mirëqenie ekonomike. //bsa//